Analyse av privat vann/hyttevann

*Kryss av for ønsket pakke*

Ønsker du å undersøke om vannet ditt er trygt å drikke?

**Enkel analysepakke**

* Kimtall (totalt antall bakterier ved 22 ºC)
* Koliforme bakterier
* E. coli
* Intestinale enterokokker

**Kr. 875,- inkl.mva**

Ønsker du å vite de viktigste kjemiske parameterne på vannet ditt i tillegg?

Har vannet ditt farge eller vond smak?

**Utvidet analysepakke**

* Kimtall (totalt antall bakterier ved 22 ºC)
* Koliforme bakterier
* E. coli
* Intestinale enterokokker
* pH
* Jern
* Mangan
* Hardhet

**Kr. 1975,- inkl.mva**

Medlemmer i Norsk Hyttelag får 20 % rabatt på alle analyser av hyttevann!

|  |
| --- |
| **Vennligst fyll inn kunde- og uttaksinformasjon** |
| **Kundens navn:** |  |
| **Adresse, postnummer:** |  |
| **Telefon:** |  |
| **E-post:** |  |
|  |  |
| **Uttaksdato:** |  |
| **Uttaksklokkeslett:** |  |
| **Uttakssted/kilde:** |  |

Analysemetoder som Matråd AS benytter er angitt i akkrediteringsdokument for Test 206 på [www.akkreditert.no](http://www.akkreditert.no/no/akkrediterte-organisasjoner/akkrediteringsomfang/?AkkId=562).

Vi mottar prøver **mandag-torsdag kl. 08.00-14.30**. Analysetid er tre virkedager.

|  |
| --- |
| *Fylles ut av laboratoriet* |
| Mottaksdato: | Klokken: |  Sign.: | Journalnr.: |  Temp. ok v/ mottak?: □ Ja □ Nei |

**Uttak av prøve**

* Få en steril prøveflaske hos Matråd.
* Brenn av kranens munning med fyrstikk eller lighter.
* La vannet renne til det er sikkert at vannet som stod i stikkledningen fram til kranen er rent ut (ca. 3-5 minutter).
* Korken på flaska fjernes uten å berøre munningen og halsen på flaska med fingre eller på annen måte
* Flaska fylles opp til ca. 2 cm nedenfor munningen. Skru straks på korken.
* Hold prøven kjølig (evt. benytt kjøleelement). **Leveres innen 24 timer etter uttak**!

**Kimtall**

Mål for mengden av alle bakterier og sopper som klarer å vokse under de betingelser vi bruker ved kimtallsundersøkelsen. Kimtall ved 22 °C er et mål på bakterier som naturlig hører til i jord og vann. I vann fra nye borebrønner er kimtallet normalt høyt. I kloakkforurenset vann er kimtallet meget høyt. Høyt kimtall kan virke inn på vannets lukt og smak.

**Koliforme bakterier**

Finnes i all avføring. Enkelte koliforme bakterier kan imidlertid også forekomme i naturen. Forekomsten av koliforme bakterier i drikkevann viser derfor bare en mulig, men ikke sikker, forurensning med tarmbakterier.

**E.coli**

Stammer med sikkerhet fra tarminnhold. Disse bakteriene har begrenset overlevelsesevne i vann, og viser derfor at vannet nylig er forurenset med avføring fra mennesker eller dyr. Dersom E. coli bakterier påvises, er vannet uegnet som drikkevann fordi det også kan inneholde sykdomsfremkallende mikroorganismer fra tarminnhold.

**Intestinale enterokokker**

Enterokokker er en annen type tarmbakterier, som overlever lenger i vann enn koliforme bakterier. Hvis man påviser intestinale enterokokker i vannet men ikke E.coli, er det et varsel om at virus fortsatt kan være tilstede i vannet.

**pH**

Surt vann har pH mindre enn 7. Dette er vanlig for overflatevann. Grunnvann (fra borebrønner) har ofte nøytral pH, dvs 6,5 – 7,5. pH mellom 6,5 og 9,5 er ønskelig fordi surt vann kan tære på vannledningene.

**Jern**

Jern i vannforekomster kommer normalt fra sedimentene, berggrunn eller jordsmonnet. Jerninnhold i lite humuspåvirket overflatevann er lavt, normalt under 0,04 mg/l.

I grunnvann kan jerninnholdet variere mye og flere mg/l i grunnvann i fjell er ikke uvanlig. Jern kan også skyldes tæring på jernrør i vannledningsnettet. Høye konsentrasjoner av jern i drikkevannet har vanligvis ingen helseskadelig effekt, men det kan gi estetiske ulemper og gi vannet vond smak, misfarging av klesvask og sanitærutstyr.

**Mangan**

Mangan kommer normalt fra berggrunnen. Humusholdig vann har høyere konsentrasjon av mangan enn vanlig vann. Inntak av mangan i drikkevann har ingen helseeffekt, men et meget stort inntak av mangan kan ha skadelig virkning på sentralnervesystemet. Ved høyere manganinnhold enn 0,05 mg Mn/l kan det oppstå avsetninger i ledningsnettet, som kan gi store slammengder. Oppløst jern og mangan kan gi vond smak, brunfarget slam og belegg. Er det store mengder mangan i vannet vil en ofte finne store mengder jern.

**Hardhet**

Et mål på vannets innhold av kalsium- og magnesiumioner.

0-2°d: Veldig mykt vann, 2-5°d: Mykt vann, 5-10°d: Middels hardt, 10-21°d: Hardt, >21°d: Veldig hardt vann.